Sojin Amirka da ya tsere ya rasu | Labarai | DW | 21.08.2017
Sojin Amirka da ya tsere ya rasu
Rahotanni daga Koriya ta Arewa na cewa James Joseph Dresnok sojin kasar Amirkar nan wanda ya tsere zuwa Koriya ta Arewa shekaru 50 da suka gabata ya rasu.
Rahotanni daga Koriya ta Arewa na cewa James Joseph Dresnok sojin kasar Amirka wanda ya tsere zuwa Koriya ta Arewa shekaru 50 da suka gabata ya rasu.
Iyalan mamacin ne suka tabbatar da wannan labari inda suka ce ya rasu ne tun a bara, bayan ya sake jaddada mubaya'arsa ga Kim Jong-Un a lokacin da yake kan gadonsa na mutuwa. James Josef wanda ya rasu yana da shekaru 74 na daga cikin rukunin wasu sojojin kasar ta Amirka da suka gudu zuwa Koriya ta Arewa a shekara ta 1962 bayan kammala yakin da ya kai ga raba hadaddiyar Koriyar zuwa kasa biyu a shekara ta 1950 zuwa 1953.
A wata hira da suka yi a cikin wani faifayin bidiyo da aka wallafa a shafin yanar gizo na Uriminzokkiri na Koriya ta Arewar 'ya'yan marigayin wato Ted da James sun yi hannunka mai sanda ga kasar Amirka a game da neman yakin da ta ke yi da Koriya ta Arewa inda suka ce da ta san hakikanin karfin sojin Koriya ta Arewar ta ke da shi a yanzu to kuwa da ba za ta kuskura ta nemi yaki da ita ba.
Kwanan wata 21.08.2017
Rahotanni masu dangantaka Koriya ta Arewa
Muhimman kalmomi Koriya ta Arewa, Amirka, James Joseph Dresnok, Soji
Permalink http://p.dw.com/p/2iXYL
Jamus ta ja hankalin Koriya ta Arewa 08.11.2017
Hukumomi a Jamus sun yi kira ga Koriya ta arewa da ta mika wuya ga tayin sulhu da Amirka ta yi dangane da gwajen-gwajen makamai, batun dake ci gaba da tayar da hankalin kasashe.
Dalilin rikicin Amirka da Koriya ta Arewa 13.09.2017
Shin ko kun san musababbin rikicin da ke akwai tsakanin Koriya ta Arewa da Amirka? Abokin aikinmu Muntaqa Ahiwa ya tattauna da Dakta Tukur Abdulkadir na jami'ar jihar Kaduna a Najeriya kan wannan batu.